CELEX: 62010TN0444
Language: lt
Date: 2010-09-28 00:00:00
Title: Byla T-444/10: 2010 m. rugsėjo 28 d. pareikštas ieškinys byloje ESGE prieš VRDT — Kenwood Appliances Luxembourg (KMIX)

20.11.2010   
            
            
               LT
            
            
               Europos Sąjungos oficialusis leidinys
            
            
               C 317/44
            
         2010 m. rugsėjo 28 d. pareikštas ieškinys byloje ESGE prieš VRDT — Kenwood Appliances Luxembourg (KMIX)
   
   (Byla T-444/10)
   ()
   2010/C 317/78
   Kalba, kuria surašytas ieškinys: vokiečių
   
      Šalys
   
   
      Ieškovė: ESGE AG (Bussnang, Šveicarija), atstovaujama advokato J. Klink
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Kenwood Appliances Luxembourg SA (Liuksemburgas, Liuksemburgas)
   
      Ieškovės reikalavimai
   
   
               —
            
            
               Panaikinti 2010 m. liepos 14 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1249/2009-2;
            
         
               —
            
            
               pakeisti 2010 m. liepos 14 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1249/2009-2 taip, kad būtų panaikintas 2008 m. rugpjūčio 21 d. Protestų skyriaus sprendimas byloje B 1252958;
            
         
               —
            
            
               priteisti iš Vidaus rinkos derinimo tarnybos (prekių ženklams ir pramoniniam dizainui) bylinėjimosi išlaidas, įskaitant išlaidas, patirtas per apeliacinę procedūrą.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: Kenwood Appliances Luxembourg SA.
   
      Prašomas įregistruoti Bendrijos prekių ženklas: žodinis prekių ženklas KMIX 7 ir 11 klasių prekėms.
   
      Prekių ženklo ar žymens, kuriuo grindžiamas protestas, savininkas: ieškovė.
   
      Prekių ženklas ar žymuo, kuriuo grindžiamas protestas: žodinis prekių ženklas BAMIX 7 ir 40 klasių prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento (EB) Nr. 207/2009 (1) 8 straipsnio 1 dalies b punkto pažeidimas, nes yra galimybė supainioti prekių ženklus, dėl kurių kilo ginčas.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).